hu hu hu hu hu nl hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu en en sk hu hu hu hu hu hu hu hu en en hu hu hu hu hu hu hu hu en en hu hu hu hu hu hu hu hu hu hu en en hu hu hu hu hu hu hu hu hu hu hu
Börzsei András a 14 éven aluli fiúk Magyar Bajnokságán 5. helyezett! | Arrabona Sakkiskola Közhasznú Egyesület
Közzétéve 2021-08-31 | Szerző: Arrabona Sakkiskola
Andris folyamatosan tanul,képzi magát és edzőjével együtt készülnek a megmérettetésekre, ennek is köszönhető az újabb csoda-eredményünk! Erős mezőnyben sikerült ezt a bravúrt elérni! A Magyar Korcsoportos Bajnokságon 5. helyezést ért el! Andris ismét 100 élőpont felett kaszált: 112 fide élővel emelkedik a nemzetközi értékszáma.
Mesélj a versenyről ,Andris!
Augusztus 23-a és 27-e között került megrendezésre Egerben a 2021. évi Korcsoportos Magyar Sakk Bajnokság, ahol én is táblához ültem az F14, 14 éven aluli fiúk csoportban. Szerintem a verseny szervezése kitűnő, zökkenőmentes volt és végig jó hangulatban telt. Én legalábbis nagyon jól éreztem magam, ugyebár ez volt az első ilyen igazi, klasszikus országos bajnokságom.
Milyennek érzed a szereplésed?
A teljesítményt illetően, a 20 indulóból 15. kiemelt voltam és 5. helyen zártam. Ami szerintem nem rossz nyilván lesz még jobb is, de én azért elégedett vagyok.
Hogyan alakultak az eredmények és a partik?
4,5 pontot gyűjtöttem a 7-ből, (az első helyezettnek is csak 5 pontja lett) ami úgy jött ki, hogy az első fordulóban jól kikaptam, szépen beleestem egy kemény készülésbe, az ellenfelem tényleg nagy elméleti tudással rendelkezett, megérdemelte a pontot. Aztán a második fordulóban (az utolsó táblára lesorsolva) következett egy mondhatni magabiztos győzelem, aztán jött egy remi, azzal a fiúval, aki aztán utolsó lett a verseny végén, és tényleg, több volt abban a partiban. De ez a remi is elég volt ahhoz, hogy visszakerüljek a közvetítésbe (hiszen az első 5 tábla élőben közvetítette a játszmáinkat és az 5.-en kezdtem) a 4. táblán legyőztem az idei rapid országos bajnokot, utána egy 2100-as játékoson kerekedtem felül, így kivívtam magamnak, hogy játszhassak az első kiemelttel (és mostmár az idei bajnokkal). Egy nagyon élvezetes és érdekes játszmában vert meg. Aztán az utolsó fordulóban egy 4 órás „szenvedés”-ben (ami igazából egy nagyon jó parti volt) győztem le egy 1900-ast.
Úgy tudom,elkísért a versenyre a teljes családod is. Volt idő kicsit kikapcsolódni?
A játszmák úgy voltak, hogy hétfőn délután 1, kedden 2, szerdán délelőtt 1, (hogy szabad legyen a délután, mert alapból délután lett volna) így délután belefért a várnézés,cukrászda 1 fagyi, plusz egy kör az óriáskeréken anyával,apával és tesómmal. Csütörtökön 2 forduló volt, és péntek délelőtt az utólsó, 14:00-kor pedig eredményhirdetés.
Akkor ez egy komoly csapatmunka is egyben! Szuper,hogy ennyien drukkoltak Neked! Kijár Nekik és edződnek is a köszönet!
Köszönöm a családomnak, hogy eljöttünk, ők is jól szórakoztak, voltak sokfelé amíg és versenyeztem.
És végül, de nagyon nem utolsó sorban, köszönöm a sok segítséget a felkészülésben Balázs Gábornak!
Kategória: Hírek | A közvetlen link.
← Beszámoló a nyárról
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Kérjük, adja meg a választ számjegyekkel:
tizenhat + egy =
Molnár Bendegúz a Bátorkeszin rendezett sakkverseny bajnoka!
Szülői visszajelzés- Pápai Máté anyukája írt rólunk
Olimpiai Reménységek Tornája beszámoló
Beszámoló a Racka Openről és a Pátyi Pincenapok Sakk Kupáról!
Pápai Máté remekelt a Terézvárosi Openen!
Arrabona Sakkiskola Közhasznú Egyesület